Élson

Élson Falcão da Silva eli Élson (s. 16. lokakuuta 1981 Conceição do Araguaia, Brasilia) on brasilialainen jalkapalloilija, joka edustaa saksalaista VfB Stuttgartia. Élson on pelipaikaltaan hyökkäävä keskikenttäpelaaja ja Stuttgartia hän on edustanut vuodesta 2004 lähtien, mutta on ollut lainalla useissa eri seuroissa.

Pelaajaura 
Ennen Saksaan siirtymistään Élson edusti kotimaassaan kaksi kautta Vitóriaa sekä kasvattajaseuraansa Ituanoa kauden verran ammattilaistasolla. 2003–2004 Élson pääsi pelaamaan isossa roolissa Palmeirasissa, tuloksena neljä maalia. Tuon kauden jälkeen hän siirtyi Stuttgartiin. 2005 Élson oli lainalla Ponte Pretassa, 2006 Cruzeirossa ja 2007–2008 Goiàsissa.

Debyytissään Stuttgartissa Élson korvasi kentältä pois tulleen Ricardo Osorion ottelussa VfL Bochumia vastaan. Stuttgart voitti tuon ottelun, ja Élson syötti ottelun toisen, Mario Gómezin tekemän maalin. Huhtikuussa 2009 Élson kirjoitti jatkosopimuksen Stuttgartin kanssa kesään 2011 asti.

Saavutukset 
 Campeonato Paulista 2002 (Vitória)
 Campeonato Brasileiro Série B 2003 (Palmeiras)

Brasilialaiset jalkapalloilijat
Vuonna 1981 syntyneet
Elävät henkilöt